Быйылғы йыл Ауырғазы районының Мораҙым ауылында тыуып үҫкән егет өсөн бик уңышлы булды. Әлшәй, Илеш, Асҡын, Шишмә, Ауырғазы райондарының һабантуй байрамдарында һәм Дим буйы йәштәре йыйынында ҡатнашып, рәттән 1-се урынды яулап, Рушан үҙенең “алтын”дарының һанын арттырҙы. Бынан тыш, ул Өфө ҡалаһы һабантуйында һәм ҡала мэры кубогына үткәрелгән турнирҙа 2-се урындарҙы алды. Ҡурған өлкәһендә үткән Рәсәй ауыл һабантуйында иһә еңеп кенә ҡалманы, чемпиондар араһында йәрәбә буйынса машина отто.